Document ID: 31995R1302

KOMISSION ASETUS (EY) N:o 1302/95,
annettu 7 päivänä kesäkuuta 1995,
Yhdistyneen kuningaskunnan lipun alla purjehtivien alusten turskan ja koljan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
Färsaarten vesialueilla kalastavien alusten osalta yhteisön pyyntikiintiöiden jakamisesta vuodeksi 1995 jäsenvaltioiden kesken 20 päivänä joulukuuta 1994 annetussa neuvoston asetuksessa (EY) N:o 3365/94 (2), sellaisena kuin se on muutettuna asetuksella (EY) N:o 751/95 (3), säädetään vuoden 1995 turskan ja koljan kiintiöistä,
kiintiöiden alaisten kalakantojen saaliiden määrällisiin rajoituksiin liittyvien säädösten noudattamisen varmistamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan käyttäneen myönnetyn kiintiönsä, ja
komissiolle toimitettujen tietojen mukaan Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten Färsaarten vesialueiden turska- ja koljasaaliit ovat täyttäneet vuodeksi 1995 myönnetyn kiintiön; Yhdistynyt kuningaskunta on kieltänyt kyseisen kalakannan kalastuksen 10 päivästä toukokuuta 1995 alkaen; tämän vuoksi olisi noudatettava tätä päivämäärää,
ON ANTANUT TÄMÄN ASETUKSEN:
1 artikla
Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten Färsaarten vesialueiden turska- ja koljasaaliiden katsotaan täyttäneen Yhdistyneelle kuningaskunnalle vuodeksi 1995 myönnetyn kiintiön.
Yhdistyneen kuningaskunnan lipun alla purjehtivilta tai Yhdistyneessä kuningaskunnassa rekisteröidyiltä aluksilta kielletään turskan ja koljan kalastus Färsaarten vesialueilla sekä kyseisten alusten tämän asetuksen soveltamispäivän jälkeen pyytämän kalakannan aluksessa säilyttäminen, uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 10 päivästä toukokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä kesäkuuta 1995.

Labels: 8
18
6